open-index/open-wikipedia-markdown huggingface dataset:
Tuvipuu

**Tuvipuu** (*Davidia involucrata*) on kontpuulaadsete seltsi kontpuuliste sugukonda kuuluv taimeliik.

## Välislingid
* Tuvipuu andmebaasis eElurikkus
Phaeotrichales

***Phaeotrichales*** on kottseente selts.

## Sugukondi
**Phaeotrichaceae* – mustkarvikulised

## Välislingid
* ''Phaeotrichales'' andmebaasis eElurikkus
Mustkarvikulised

**Mustkarvikulised** (*Phaeotrichaceae*) on kottseente sugukond.

## Perekondi
**[[Trichodelitschia]]*

## Välislingid
* Mustkarvikulised andmebaasis eElurikkus
Trichodelitschia

***Trichodelitschia*** on kottseente perekond.

## Liike
**[[Trichodelitschia bisporula]]*

## Välislingid
* ''Trichodelitschia'' andmebaasis eElurikkus
Kefermarkt

**Kefermarkt** on vald (*Marktgemeinde*) Austrias Ülem-Austria liidumaal Freistadti ringkonnas.

Kefermarkti kirikus on hiliskeskaegne Kefermarkti altarimaal.

## Galerii


Kefermarkt.jpg|Vaade lossile
Bahnhof Kefermarkt.jpg|Raudteejaam
Wolfgangskirche Kefermarkt Aussen.JPG|Kefermarkti kihelkonnakirik
Kefermarkt_Pfarrkirche.JPG|Kefermarkti kihelkonnakirik
Kefermarkt Kirche Innenraum 01.jpg|Kefermarkti kihelkonnakiriku sisevaade
Kefermarkt Kirche Orgel 01.jpg|Orel
Gasthaus Zur Goldenen Sense Aussen.JPG|Külalistemaja *Gasthaus Zur Goldenen Sense Aussen*
Kefermarkt evPfarrhof 6807.JPG|Kefermarkti protestantlik pastoraat
Kefermarkt-2018-07-03-SchlossWeinberg-Bild06.jpg|Sild Weinbergi lossi juurde
Kefermarkt-2018-07-03-SchlossWeinberg-Bild03.jpg|Weinbergi loss
Pranger Kefermarkt Umgebung.JPG|Kaak - *Schandpfahl*, ehitatud 1479. aastal, demonteeritud 1738. aastal ja taastatud 1980. aastal
As fmd urfahr bfkuu denkmayr 0012 (34121436560).jpg|Tuletõrjeteenistus
Kefermarkt-2018-07-03-Rathaus-Bild03.jpg|Raekoda
Schlossbrauerei Weinberg Außen 01.jpg|Lossi pruulikoda
Kefermarkt Schloss Weinberg Schwandtendorf-4910.jpg|Vaade Weinbergi lossile läänes


## Viited
Königswiesen

**Königswiesen** on vald (*Marktgemeinde*) Austrias Ülem-Austria liidumaal Freistadti ringkonnas.

## Viited
Kätlin Anni

**Kätlin Anni** (sündinud 25. augustil 1988 Tallinnas) on eesti psühholoog.

## Haridus
Kätlin Anni lõpetas 2007. aastal Vanalinna Hariduskolleegiumi. 2010. aastal omandas ta Tallinna Ülikoolis bakalaureusekraadi psühholoogias. 2014. aastal lõpetas ta Tartu Ülikooli psühholoogia magistrantuuri. 2024. aastal kaitses Kätlin Anni psühholoogias doktoriväitekirja "Intelligence, personality, and socioeconomic outcomes in Estonia ("Intelligentsus, isiksuseomadused ja sotsiaalmajanduslikud tulemused Eestis") ja sai doktorikraadi.

## Töökäik
2014–2019 töötas ta Tartu Ülikooli Kliinikumis kliinilise psühholoogina. 2023–2024 oli ta Tartu Ülikooli psühholoogiainstituudi psühholoogia nooremteadur, 2021. aastast on ta sama instituudi kliinilise psühholoogia nooremlektor. 

Uurimisvaldkonnad: intelligentsus, isiksuseomadused ja sotsiaalmajanduslikud tulemused Eestis.

Kätlin Anni kuulub Eesti Psühholoogide Liitu ja Eesti Kliiniliste Psühholoogide Kutseliitu.

## Viited

## Välislingid
* Kätlin Anni, René Mõttus. Isiksuseomaduste seos töökohaga. Kanal 2, "Õhtu", 21. oktoober 2024
* Kätlin Anni. Isiksuseomaduste seos töökohaga. ERR, "Terevisioon", 23. oktoober 2024
* Kätlin Anni, René Mõttus. Eesti teadlaste uus tööriist aitab mõelda võimalike karjäärivalikute üle. ERR Novaator, 23. oktoober 2024
* Kätlin Anni. TÜ teadlaste uues uuringus avaldatakse sadade ametite isiksuseprofiilid. "Kuku pärastlõuna", 31. oktoober 2024
Zootopia 2

**"Zootopia 2"**, ka **"Zootropolis 2"** on 2025. aastal valminud Walt Disney animastuudio joonisfilm. Järg filmile "Zootopia".

Eesti kinolevis kogus film 2025. aastal 87 739 vaatajat, millega see oli vaadatavuselt neljandal kohal.

## Viited
Kawanishi

**Kawanishi** on linn Jaapanis Hyōgo prefektuuris. Piirneb idas Ōsaka prefektuuriga. Asub umbes 15 km kaugusel Ōsakast.

Tada piirkonda Kawanishis tuntakse Minamoto klanni haru, Tada-genji klanni algkoduna. Seal on säilinud perekonna ajalooga tihedalt seotud asutused, nagu Tada pühamu ja Mangan-ji tempel.

2024. aasta oktoobri seisuga oli linnas 148 928 elanikku.

## Viited

## Välislingid

*Kawanishi koduleht
Maret Sõmer

**Maret Sõmer** (sündinud 26. veebruar 1942) on eesti tekstiilikunstnik.

Ta on õppinud aastatel 1960–1966 Eesti NSV Riiklikus Kunstiinstituudis kunstilise tekstiili erialal. 

1966–1967 töötas Tekstiilgalanteriivabriku kunstnikuna. 1967–1978 Eesti NSV Rahvaloomingu Maja vanemmetoodikuna. 1978–1979 Eesti NSV Ametiühingute Nõukogu Kunstilise Isetegevuse Maja vanemmetoodikuna.1979. aastast oli Harju Teenindustootmisvalitsuse kunstnik-modelleerija.

Esimene isikunäitus toimus Tallinnas 1977. aastal.

## Viited
Tallinna piiskopkond (täpsustus)

**[[Tallinna piiskopkond]]** oli katoliku kiriku territoriaalüksus Vana-Liivimaal aastatel 1219–1561.

**Tallinna piiskopkond** on ka mitme tänapäevase kirikliku territoriaalüksuse nimi.
* Tallinna piiskopkond (Rooma-Katoliku Kirik Eestis)
* MPEÕK Tallinna piiskopkond

## Vaata ka
* EAÕK Tallinna peapiiskopkond
* EELK Tallinna peapiiskopkond
Kroonharik

**Kroonharik** (*Artomyces pyxidatus*) on kandseente hõimkonna *[[Agaricomycetes]]* klassi kuuluv liik seeni.

Seen kasvab lehtpuude lamapuidul.

## Välislingid
* Kroonharik andmebaasis eElurikkus
Pehmepoorik

**Pehmepoorik** (*Sarcoporia polyspora*) on seltsi torikulaadsed kuuluv seeneliik.

Seen kasvab okaspuude kõdunenud lamatüvedel ja muutub katsudes ja vananedes punakaspruuniks.

## Välislingid
* Pehmepoorik andmebaasis eElurikkus.
Tarkuse meri

**Tarkuse meri** (ladina keeles *Mare Ingenii*) on Kuu meri, mis asub Kuu tagumise külje lõunapoolkeral. See on üks väheseid meresid, mis asub täielikult Kuu tagaküljel.

Selle läbimõõt on 282 kilomeetrit ja pindala umbes 36 000 ruutkilomeetrit. JAXA SELENE leidis Tarkuse merest võimaliku sissepääsu Kuu koobastesse.

Tarkuse merele andis 1961. aastal nime Rahvusvaheline Astronoomiaunioon.

## Viited
Leopoldschlag

**Leopoldschlag** on vald (*Marktgemeinde*) Austrias Ülem-Austria liidumaal Freistadti ringkonnas.

See asub Euroopa veelahkme ääres Elbe ja Doonau jõgikondade vahel, Tšehhi piiril.

## Viited
Liebenau (Ülem-Austria)

**Liebenau** on vald (*Marktgemeinde*) Austrias Ülem-Austria liidumaal Freistadti ringkonnas.

## Paikkonnad

* Eibenberg
* Geierschlag
* Glashütten
* Hirschau
* Kienau
* Komau
* Leopoldstein
* Liebenstein
* Maxldorf
* Monegg
* Neustift
* Reitern
* Schanz
* Schöneben
* Windhagmühl

## Viited
Neumarkt im Mühlkreis

**Neumarkt im Mühlkreis** on vald (*Marktgemeinde*) Austrias Ülem-Austria liidumaal Freistadti ringkonnas.

## Viited
Aphroditeola

***Aphroditeola*** on šampinjonilaadsete seltsi heinikuliste sugukonda kuuluv seente perekond.

## Liike
**[[Aphroditeola olida]]*

## Välislingid
* ''Aphroditeola'' andmebaasis eElurikkus
Vaimuannid Uues Testamendis

**Vaimuannid Uues Testamendis** räägib apostel Paulus lähemalt vaimuandide olulisusest ning sellest, kuidas need aitavad usklikel Jumalat teenida ja koguduse heaolu suurendada. Lisaks viitab Püha vaimu olulisusele. Samuti andeid igaühele jagatud, kuid nende esiletoomiseks on vajalik isiklik soov ning valmis seda ka kasutama.

### Põhimõtted
Pauluse esimeses kirjas korintlastele räägitakse, et vaimuannid ehk *charismata* on küll anded, mis on erinevad, kuid vaim on sama. See tähendab, et kõik vaimuannid pärinevad Jumalalt ning on osa Pühast Vaimust. Põhiline suund on, et kogudus saaks kasvada.(1Kr 12:4)

### Eesmärk
Apostel Paulus võtab seisukoha, et vaimu kehastus antakse igaühele kasu saamiseks. See rõhutab, et vaimuande tuleks kasutada ühise eesmärgi, mitte omakasu nimel, kuna võib tekitada koguduses hierarhiat ning lõhet erinevate kogukondade vahel.(1Kr 12:7 ja 12:11)

### Armastus kui suurim annetus jumalalt
Esimeses kirjas korintlaste kohaselt on suurim vaimuand just armastus. Teised anded on olulised, kuid ilma armastuseta kaotavad nad oma sära (1Kr 13:8-13). Jumalat saab näha alles siis, kui oled mõistnud vaimuandide tähtsust. See on kui armastus looja vastu ning preestrite, kelle käsutuses on vägi ühendada inimesed ja Loojat omavahel.

### Kogudus kui Kristuse ihu
Apostel Paulus võrdleb kõiki kirikuliikmeid kui Jeesuse ihu, mille ihuliikmed moodustavad ühe terviku. Igaühel on oma kindel osa ning kõik need on vajalikud keha õigeks toimimiseks. Ta selgitab, et iga kehaosa, olenemata sellest, kas see näib alguses tugev või nõrk, on ikkagi võrdselt elutähtis. (1Kr 12:12-27).Seetõttu peaksid koguduse liikmed tegema koostööd ja hindama vaimuande, kuna Jumal annab need ühiseks hüvanguks. Pauluse sõnul ei ole ükski Jumala antud anded ega inimene teisest suurem, kuna kui üks liige teeb pattu, siis kannatavad teised samuti. (1Kr 12:26) 

### Lõppsõna
Vaimuannid on olulised koguduse ühiseks heaolu nimel. Need ei ole antud selleks, et keegi kasutaks andeid enda kasu saamiseks, vaid selleks, et tugevdada ja ühendada kogukonda. Apostel Paulus soovib rõhutada, et iga kirikuliige on väärt saama Jumala andeid.

## Viited
Pisartümak

**Pisartümak** (*Postia guttulata*) on *[[Dacryobolaceae]]* sugukonda kuuluv seen.

## Välislingid
* Pisartümak andmebaasis eElurikkus
Evert von Klambeck

**Evert von Klambeck** oli Rootsi sõjaväelane, kes osales Põhjasõjas. 

## Sõjaväeteenistus
Evert von Klambeck alustas sõjaväeteenistust Andreas Ludwig von Roseni Eesti maatragunieskadronis rittmeistrina. 1701. aasta märtsis ülendati ta kapteniks. 

Uue kohustusena saadeti Klambeck mitmel korral tragunisalgaga Läänemaale Vanamõisa mõisa talupoegade rahutusi maha suruma. 

## Kirjandus
* Lewenhaupt, Adam. *[https://runeberg.org/karlxiioff/0355.html Karl XII:s officerare. Biografiska anteckningar]*. Lk 341. 1920.
Advokaadibüroo WIDEN

**Advokaadibüroo WIDEN** on advokaadibüroo, mis tegutseb Eestis, Lätis ja Leedus. Advokaadibüroos tegutseb üle 100 advokaadi üle Baltimaade. Teiste seas tegutsevad advokaadibüroos WIDEN advokaadid Ants Karu, Diana Minumets, Kristi Sild, Ksenia Kravtšenko, Magnus Braun, Marge Männiko, Margus Reiland, Olavi-Jüri Luik, Oliver Nääs, Rauno Kinkar, Rainer Ratnik, Henri Ratnik ja Urmas Ustav.

Advokaadibüroo WIDEN asutati Eestis 2003. aastal ning kandis kuni 2024. aasta aprillini nime advokaadibüroo LEXTAL. Nimi WIDEN võeti 2024. aastal pärast Leedu advokaadibürooga ILAW ning Läti advokaadibürooga RER ühinemist 2021. aastal uue ühise nimena.

WIDEN on kõrgelt hinnatud rahvusvaheliste advokaadibüroode reitinguagentuuride Legal500, Chambers ja IFLR1000 poolt.  

## Viited
Herbert Tuppits

**Herbert Tuppits** (6. detsember 1909 Järvamaa, Särevere vald, Väljaotsa küla – 5. aprill 1985 Jõgeva) oli Eesti sordiaretaja ja põllumajandusteadlane.

## Haridus ja töökäik
* 1928 – lõpetas Paide Ühisgümnaasiumi 
* 1930–1931 – teenis Eesti Vabariigi sõjaväes 
* 1937–1941 – õppis Tartu Ülikoolis 
* 1941 Raadi Põllumajanduse katsejaama nooremteadur 
* 1941–1944 – teenis Nõukogude Armees 
* 1944–1960 – Jõgeva Sordiaretuse Instituudi vanem teaduslik töötaja 
* 1950–1951 – Tartu Riikliku Ülikooli Taimekasvatuse ja sordiaretuse kateedri assistent 
* 1960–1964 – EMMTUI Jõgeva Sordiaretusjaama aretusosakonna juhataja 
* 1964–1983 – EMMTUI Jõgeva Sordiaretusjaama vanemteadur

## Teadustöö
Herbert Tuppitsa peamine uurimisvaldkond oli talirukki sordiaretus. Lisaks tegeles veel taimetsütoloogia, paljulehelise lupiini ja valge mesika sordiaretuse ning agrotehnikaga. 1966. aastal kaitses põllumajandusteaduste kandidaadi kraadi teemal "Talirukki aretuse lähtematerjal ja selle kasutamise võimalusi Eesti NSV-s".

## Aretatud sordid
* Paljuleheline lupiin 'Jõgeva 42' (70%) 
* Valge mesikas 'Jõgeva 12' (70%) 
* Talirukis 'Jõgeva 112' (100%, aretusnumber 219, 31.06.1965) 
* Talirukis 'Vambo' (95%, aretusnumber 684, 01.02.1974)
* Talirukis 'Tulvi' (95%) 
* Talirukis 'Viku' (75%)

## Tunnustus
* Eesti NSV teeneline teadlane (1977) 
* Orden "Austuse märk" (1973) 
* Medal "Vapra töö eest V. I. Lenini 100 sünniaastapäeva tähistamiseks" (1970) 
* NSV Liidu Rahvamajanduse Saavutuste Näituse medalid (1955, 1963, 1974) 
* Eesti NSV Põllumajanduse Ministeeriumi mälestusmedalid "Kalevipoeg kündmas" (1969) ja "Külvaja" (1975)

## Publikatsioonid
Avaldanud 44 teadusartiklit ja ettekannet. Olulisemad tööd: "Talirukkisordi 'Jõgeva 112' aretamisest" (1967) "Talirukki aretuse lähtematerjal Eesti NSV tingimustes" (1967) "Sortide omaduste muutumisest sortidevahelisel vabal risttolmlemisel" (1967) "Sada aastat rukki sordiaretust Eestis" (1977) "Talirukki sordiaretuse metoodika ja tulemused Jõgeva Sordiaretusjaamas" (1977)

## Surm
Suri 5. aprillil 1985 Jõgeval ja on maetud Laiuse kalmistule.

## Viited
Oliver Nääs

**Oliver Nääs** (sündinud 7. augustil 1986) on Eesti advokaat. 

Ta on advokaadibüroo WIDEN vandeadvokaat, partner ning kriminaalmenetluse valdkonna juht.

Ta lõpetas 2005. aastal Tallinna Reaalkooli ning 2008. aastal Tartu Ülikooli õigusteaduskonnas bakalaureuse- ja 2010. aastal magistriõppe.

## Tunnustus
2023. aastal tunnustas Eesti Advokatuur Nääsi "Advokatuuri teemandi" aunimetusega. Aunimetusega tunnustatakse kutsetöös ja avalikus elus silma paistvat advokaati, samuti olulist panust advokatuuri või advokaadikutse kõrgesse mainesse.

## Viited


## Välislingid
* Oliver Nääs Advokaadibüroo WIDEN kodulehel
Pierbach

**Pierbach** on vald (*Gemeinde*) Austrias Ülem-Austria liidumaal Freistadti ringkonnas.

Pierbach asub *[[Mühlviertel]]is*. U. 10 % valla territooriumist on kaetud metsaga ja 12 % on haritav maa.

## Viited
Rainbach im Mühlkreis

**Rainbach im Mühlkreis** on vald (*Marktgemeinde*) Austrias Ülem-Austria liidumaal Freistadti ringkonnas.

## Viited
Harris Dickinson

**Harris Dickinson** (sündinud 24. juunil 1996 Londonis) on inglise filminäitleja.

Ta kasvas üles Highams Parkis. 17-aastaselt langes ta filmi- ja teatrikoolist välja. Ta oleks karjääri jätkanud Kuninglikus Merejalaväes, kuid tema juhendaja veenis teda ümber naasma õpingutele RAW Academys.

Ta tegi kõigepealt mõned rollid briti telesarjades, millele järgnes filmidebüüt "Beach Rats" (2017). Frankie rolli eest pälvis ta auhinna Londoni Filmikriitikute Ühingult, Samueli rolli eest filmis "Babygirl" (2024) pälvis ta auhinna Santa Barbara rahvusvahelisel filmifestivalil. Lisaks on teda esitatud kahele nominatsioonile pälvimaks tunnustust BAFTA-lt.

## Rolle
### Filmides
* 2017 "Beach Rats" (Frankie)	
* 2018 "The Darkest Minds" (Liam Stewart)
* 2018 "Postcards from London" (Jim)
* 2019 "County Lines" (Simon)	
* 2019 "" (Prince Phillip)
* 2019 "Matthias & Maxime" (Kevin McAfee)	
* 2021 "The King's Man" (Conrad Oxford)
* 2021 "The Souvenir Part II" (Pete)	
* 2022 "Don't Look at the Demon" (Ben)	
* 2022 "See How They Run" (Richard Attenborough)
* 2022 "Triangle of Sadness" (Carl)	
* 2022 "Where the Crawdads Sing" (Chase Andrews)	
* 2023 "Scrapper" (Jason)	
* 2023 "The Iron Claw" (David Von Erich)
* 2024 "Babygirl" (Samuel)	
* 2024 "Blitz" (Jack)

### Telesarjades
* 2014 "Some Girls" (Tonka)
* 2016 "Home" (P. K. Bell)
* 2017 "Clique" (Sam)
* 2017 "Silent Witness" (Aaron Logan)
* 2018 "Trust" (J. Paul Getty III)
* 2019 "The Dark Crystal: Age of Resistance" (Gurjin – hääledublaaž)
* 2023 "A Murder at the End of the World" (Bill)

## Vaata ka
*Nicole Kidman
*Charlbi Dean

## Välislingid
Ustanów

**Ustanów** on küla Poolas Masoovia vojevoodkonnas Piaseczno maakonnas Prażmówi vallas. Ustanów asub Piasecznost umbes 9 km ja Varssavi kesklinnast ligikaudu 25 km lõunas.

Küla on esmamainitud 1468. aastal.

## Viited
Igor Kirillov (kindral)

**Igor Kirillov** (13. juuli 1970 Kostroma – 17. detsember 2024, Moskva) oli Venemaa sõjaväejuht, kindralleitnant (2018). Venemaa Föderatsiooni relvajõudude kiirgus-, keemia- ja bioloogilise kaitse ülem (aprill 2017 – 17. detsember 2024). Sõjateaduste kandidaat. Venemaa Föderatsiooni töökangelane (2021). 

## Viited
Gustav von Schreiterfeld

**Gustav Leonhard Johann von Schreiterfeld** (Venemaal tuntud kui *Leonti Ivanovitš*, vene keeles *Леонтий Иванович Шрейтерфельд*) (14. aprill (vkj) 1758 Vaabina mõis − 3. juuni (vkj) 1832 Tallinn) oli Venemaa keisririigi sõjaväelane (kindralleitnant). Sõjaväeinsener.

## Elulugu
### Päritolu
Põlvnes Liivimaa aadlisuguvõsast. Tema isa oli Vaabina mõisaomanik porutšik Leonhard Johann von Schreiterfeld (suri 1776), ema viimase kolmas abikaasa vabapreili Magdalena Dorothea von Budberg (1735−1805), kes oli Liivimaa maanõuniku ja Liivimaa õuekohtu viitsepresidendi vabahärra Johann Gustav von Budbergi tütar. Kirikuraamatu andmetel sündis ta 1758. aasta 14. aprillil (vkj) ja ristiti neli päeva hiljem. Teistel andmetel nägi ta ilmavalgust 13. aprillil.

### Sõjaväeteenistus
Astus 1775. aastal Venemaa sõjaväeteenistusse ja teenis insenerikorpuses. Võttis osa Vene-Rootsi sõjast, teenides aastatel 1789−1790 Soomes Venemaa armee juures. Seejärel oli 1791. aastal tema teenistuskohaks Düna (Daugava) korpus. Aastatel 1792−1796 teenis Tallinnas. 1799. aastal ülendati kindralmajoriks. Järgnevalt teenis aastal 1802 Siberi korpuses, seejärel aastatel 1803−1807 sõjaministeeriumi inseneriekspeditsioonis. 1811. aastal oli ta Vana-Soome inseneriringkonna ülem, selles ametis oli veel 1824. aastal.

### Surm
Suri Tallinnas 74 aasta vanuses 3. juunil (vkj) 1832.

## Auastmed

## Autasud
* Püha Georgi ordeni IV klass (26. november 1802)
* Püha Anna ordeni II klass (14. detsember 1803)

## Viited

## Kirjandus
*Lenz, Wilhelm. *Deutschebaltisches biographisches Lexikon 1710−1960*. Köln-Wien: Böhlau Verlag, 1970. Lk 229.

## Välislingid
*Erik Amburgeri andmebaas. Nr 77184
*
Urzut

**Urzut** on küla Poolas Masoovia vojevoodkonnas Pruszkówi maakonnas Nadarzyni vallas. Urzut asub Pruszkówist umbes 12 km lõunaedelas ja Varssavi kesklinnast ligikaudu 25 km edelas.

Küla on asutatud 16. sajandi teisel poolel.

## Viited
Truskaw

**Truskaw** on küla Poolas Masoovia vojevoodkonnas Lääne-Varssavi maakonnas Izabelini vallas. Truskaw asub Ożarów Mazowieckist ligi 11 km põhjas ja Varssavi kesklinnast umbes 18 km lääneloodes.

Küla on esmamainitud 1419. aastal. Ööl vastu 3. septembrit 1944 ründasid Armia Krajowa võitlejad leitnant Adolf Pilchi juhtimisel Truskawis Vene vabastusarmee (RONA) brigaade. Hukkus 250 venelast ja 100 sai haavata.

## Viited
Szla

**Szla** on küla Poolas Masoovia vojevoodkonnas Przasnyszi maakonnas Przasnyszi vallas. Szla asub Przasnyszist umbes 10 km kirdes ja Varssavist ligikaudu 95 km põhjas.

Küla on esmamainitud 1475. aastal.

## Viited
Suskowola

**Suskowola** on küla Poolas Masoovia vojevoodkonnas Radomi maakonnas Pionki vallas. Suskowola asub Pionkist 3 km lõunakagus, Radomist umbes 23 km idas ja Varssavist ligikaudu 90 km lõunas.

Suskowolas asub põhikool, mis on asutatud 1917. aastal.

## Viited
Flattery neem

**Flattery neem** (*Cape Flattery*) on USA mandriosa kõige loodepoolseim punkt koordinaatidega (48°23'09"N 124°43'37"W). Mõnikord on seda nimetatud ka USA mandriosa läänepoolseimaks punktiks, kuid tegelikult on selleks Alava neem (Cape Alava), mis asub Flattery neemest 24 kilomeetrit lõunas, samas erineb selle läänepikkus (124°44'11.8" W) Flattery neemest vaid 35 sekundit. Neem asub Vaikse ookeani rannikul, kus Juan de Fuca väin suubub Vaiksesse ookeani, Washingtoni osariigis Clallami maakonnas, paiknedes Makah' indiaanihõimu reservaadis. 

Neemele pääseb reservaadi halduskeskusest Neah Bayst (Seattle'ist 190 kilomeetrit kirdes) 12-kilomeetrise asfalttee Cape Flattery Road kaudu, mis lõppeb parkimisplatsil, neemele viib sealt kilomeetrine jalgrada Cape Flattery Trail.

Eurooplastest märkas Flattery neeme esimest korda James Cook 22. märtsil 1778. Ta kirjutas logiraamatusse: "seal paistis olevat väike lõhe, mis meelitas meid lootusega leida sadam... Sel põhjusel nimetasin sellest põhja poole jäävat maapunkti Cape Flatteryks. (flattery = meelitus) ("*... there appeared to be a small opening which flattered us with the hopes of finding an harbour ... On this account I called the point of land to the north of it Cape Flattery.*")

1834. aastal maabusid Flattery neeme lähedal kolm jaapani meremeest: 29-aastane Iwakichi, 16-aastane Kyukichi ja 15-aastane Otokichi. Nad olid pärit Mihamast (nüüdisajal Aichi prefektuuris), 11. oktoobril 1832 seilasid nad Mihamast Edosse (Tokyo) 15-meetrise kaubalaevaga Hojunmaru, pardal 150 tonni riisi ja 14-meheline meeskond. Merel olles sattusid nad aga tormi, mis paiskas laeva kaugele Vaiksesse ookeani. Ilma masti ja roolita laeva kandsid hoovused mööda Vaikse ookeani põhjaosa 14 kuud, mille jooksul elas meeskond lastiks olnud riisist ja magestatud mereveest. Enamus meeskonnast aga suri skorbuuti, maabudes oli neist elus vaid kolm, kes seejärel orjastati Makah' indiaanlaste poolt, kuni nad päästeti Bostoni meremehe William Henry McNeilli (1803–1875) poolt, kes töötas Briti karusnahakompanii Hudson's Bay Company kaubapunktis Fort Vancouveris (nüüdisajal Vancouveri linn Kanadas).

## Viited
Homer (Alaska)

**Homer** on linn Ameerika Ühendriikides Alaska osariigis Kenai poolsaarel. Linna nimetatakse "Maailma lestapüügi pealinnaks" (Halibut Fishing Capital of the World). 2020. aasta seisuga elas linnas 5522 inimest.

Linn asub Kenai poolsaare edelaosas Kachemaki lahe ääres, ulatudes ka 7-kilomeetrisele Homeri säärele (Homer Spit), millel asub Homeri sadam.

Homeri alal on paiknenud Alutiiqi eskimohõimu laagriplats. 1890. aastatel avastati Homeri lähedal kivisütt. 1896. aastal saabus säärele kullakaevandaja Homer Pennocki, kes rajas sinna asula oma 50-mehelise meeskonna jaoks, mis hakkas kandma tema nime. Kullakaevandamine ei olnud seal aga äratasuv, seevastu kivisöe kaevandamine toimus Homeris veel teise maailmasõjani. The Cook Inlet Coal Fields Company ehitas Homeri alale linna, sadama, kivisöekaevanduse ja raudtee. On arvatud, et Homeri lähedal paikneb endiselt ligi 400 miljonit tonni kivisöevarusid.

Esimest korda peeti Homeris rahvaloendus 1940. aasta rahvaloenduse raames, kui see oli inkorporeerimata ala ja seal elas 325 inimest. Homer sai linnaõigused 31. märtsil 1964, siis elas seal juba 1000 inimest, 2010. aasta rahvaloenduseks oli see kasvanud 5000-ni. 

Homerit nimetatakse ka "Tee lõpuks" (end of the road), see on USA kaugeim linn, kuhu pääseb asfalteeritud maantee kaudu. 6. septembril 1950 sai linn maanteeühenduse Anchorage'iga, kui valmis Sterlingi maantee (Sterling Highway), mis algselt oli kruusatee, kuid sai asfaltkatte 1958. aastal. Anchorage'i on Homeri sääre tipust 370 km.

1950. aastal sai linn ka lennujaama (IATA: **HOM**), mille kaudu käib lennuühendus Anchorage'iga.

Linna peamine elatusallikas on kalapüük, eriti lesta- ja lõhepüük ning turism.

## Viited

## Välislingid
* Koduleht
Stupsk

**Stupsk** on küla Poolas Masoovia vojevoodkonnas Mława maakonnas, Stupski valla halduskeskus. Stupsk asub Mławast umbes 11 km lõunakagus ja Varssavist ligikaudu 95 km põhjaloodes.

Küla läbib Varssavi–Gdański raudteeliin.

Stupskit on esmamainitud 1155. aastal.

## Viited
Porohhovskoje kalmistu

**Porohhovskoje kalmistu** (vene keeles Пороховское кладбище) on kalmistu Peterburis Krasnogvardeiski rajoonis aadressil Rjabovskoje šosse 78.

Porohhovskoje kalmistu pindala on 8,6 hektarit.

1715. aastal rajati Peeter I käsul Ohta ja Luppa jõe äärde püssirohutehas (vene keeles пороховой завод), mille järgi sai nime kalmistu, mis asutati 1722. aastal ehitatud Prohvet Eelija kiriku juurde.

## Maetuid
*Arkadi Alov, jalgpallur ja jalgpallitreener
*Sergei Gretšiškin, luuletaja, esseist, kirjanduskriitik ja kirjandusteadlane
*İsmail Lömanov, krimmitatari filoloog ja turkoloog
*Jevgeni Prigožin, ettevõtja
*Ivan Zahharov, keemik ja leiutaja
*Aleksandr Vojeikov, luuletaja, tõlkija, kirjanduskriitik ja ajakirjanik.

## Viited
Austurvöllur

**Austurvöllur** on väljak Reykjavíkis Miðborgi linnaosas. Väljaku ääres asuvad parlamendihoone Alþingishúsið, Reykjavíki toomkirik ja hotell Borg.

Väljaku keskel paikneb keeleteadlase ja Islandi iseseisvusliikumise tegelase Jón Sigurðssoni (1811–1879) monument.

## Viited
Banie Mazurskie

**Banie Mazurskie** (saksa keeles *Benkheim*) on küla Poolas Warmia-Masuuria vojevoodkonnas Gołdapi maakonnas, Banie Mazurskie valla halduskeskus. Banie Mazurskie asub Venemaa (Kaliningradi oblasti) piirist 10 km kaugusel, Gołdapist umbes 18 km lääneedelas ja Olsztynist ligikaudu 112 km idakirdes.

Küla on asutatud 1560. aastal (teistel andmetel 1566. aastal). 1656. aastal rüüstasid küla tatarlased. 1710. aastal laastas küla katkuepideemia. Teise maailmasõja ajal hävis osa külast. 1945. aastal läks seni Saksamaale (Ida-Preisimaale) kuulunud küla Poolale. Banie Mazurskie asustati peamiselt ukrainlastega.

## Viited
Drygały

**Drygały** (saksa keeles *Drygallen*, 1938–1945 *Drigelsdorf*) on küla Poolas Warmia-Masuuria vojevoodkonnas Piszi maakonnas Biała Piska vallas. Drygały asub Biała Piskast ligi 9 km põhjas ja Piszist umbes 23 km idakirdes.

Küla on asutatud 1436. aastal. Kuni 1945. aastani oli küla Saksamaa (Ida-Preisimaa) koosseisus.

## Viited
Bratian

**Bratian** (saksa keeles *Bratyan*) on küla Poolas Warmia-Masuuria vojevoodkonnas Nowe Miasto Lubawskie maakonnas, Bratiani valla halduskeskus. Bratian asub Nowe Miasto Lubawskiest ligi 4 km põhjas ja Olsztynist umbes 68 km lääbeedelas.

Bratiani on esmamainitud 1343. aastal. 1466 läks küla Poola Kuningriigi koosseisu. Esimese Poola jagamine tagajärjel läks küla 1772. aastal Preisi kuningriigi võimu alla. Tagasi Poolale läks Bratian 1920. aastal.

## Viited
Alþingishúsið

**Alþingishúsið** ('parlamendi maja') on Islandi parlamendi Alþingi hoone Reykjavíkis Miðborgi linnaosas. Alþingishúsið asub Austurvölluri väljaku ääres.

Alþingishúsið ehitati aastatel 1880–1881. Hoone projekteeris taani arhitekt Ferdinand Meldahl (1827–1908). 1911–1940 tegutses hoone esimesel korrusel Islandi Ülikool. Aastatel 1941–1973 paiknesid hoones ka Islandi presidendi ametiruumid.

## Viited
Sandl

**Sandl** on vald (*Gemeinde*) Austrias Ülem-Austria liidumaal Freistadti ringkonnas.

Sandl asub Ülem-Austria kirdeosas Gratzener Berglandi Austria osas. Keskusest läänes asuv Viehberg on 1112 m kõrgune Gratzener Berglandi kõrgeim mägi ja *[[Mühlviertel]]i* kõrguselt teine ​​mägi.

## Ajalugu

Sandlit ümbritsev ala läks Baieri hertsogiriigi võimu alla 7. sajandil. Esimesed Sandli asukad tulid 1376. aastal Austria hertsogi Albrecht III ajal, raadates Weitra ja Freistadti vahelt metsa. Vaba metsaraie lõppes 1627. aastal, kui keiser Ferdinand II andis metsad üle Leonhard Helfried Graf Meggaule. Graf Meggau oli Freistadti isandkonna hooldaja. 1603. aastal oli sealkandis mainitud 46 maja, 2 klaasikoda ja Zelingeri perekonna mõis. 1615. aastal on esimene dokument, mis mainib kohta nimega "Sandl", selle kohta, et see sisaldas 3 maja. 1957. aastal leiti aga Sandli nr 38 tala, mis pärineb aastast 1508, terve sajand enne Sandli olemasolu ametlikku mainimist. 1700. aastaks oli Sandlis 22 maja.

1739. aastal asutas Alois Thomas Raimund Reichsgraf von Harrach Sandli koguduse ning 1742. aastal alustati kiriku ja kooli ehitamist. Aastatel 1717–1754 töötas Hengstbergis, seejärel Gugu paikkonnas, klaasitehas. Tehase laiendamise jõupingutused ebaõnnestusid, kuid villimisfirma püsis aastaid, kuni sellest tehti muuseum. Piirkond kannatas Napoleoni sõdade ajal 1805. ja 1809. aastal prantslaste sissetungi all.

1918. aastast alates oli Sandl Ülem-Austria liidumaa osa. Pärast anšlussi Saksamaasse 13. märtsil 1938 oli paikkond *Gau Oberdonau* osa, kuid taastati 1945. aastal Ülem-Austria liidumaasse.

### ''Notgeld''

Nagu paljud Ülem-Austria omavalitsused, andis Sandl 1920. aastal välja kollektsionääridele mõeldud *[[Notgeld]]i*. Sandl oli viljakam kui enamik teisi, kõik selle paigad peale ühe andsid välja piiratud trükis eriseeriaid (*Sonderserien*). On olemas mitusada teisendit.

## Paikkonnad

* Eben
* Großgstötten
* Gugu
* Hacklbrunn
* Hundsberg
* Königsau
* Neuhof
* Plochwald
* Pürstling
* Rindlberg
* Rosenhof
* Rothenbachl
* Sandl
* Schönberg
* Steinkreuz
* Steinwald
* Tafelberg
* Viehberg
* Weinviertl

## Viited
Sząbruk

**Sząbruk** (saksa keeles *Schönbrück*) on küla Poolas Warmia-Masuuria vojevoodkonnas Olsztyni maakonnas Gietrzwałdi vallas. Sząbruk asub Olsztyni kesklinnast ligikaudu 11 km lääneedelas.

Sząbruki on esmamainitud 1363. aastal. Ürikust selgub, et asula oli olemas juba 1352. aastal.

## Viited
Vahutav meri

**Vahutav meri** (ladina keeles *Mare Spumans*) on Kuu meri.

See on ovaalse kujuga, põhja-lõuna suunaliselt pikema läbimõõduga. Mere maksimaalne läbimõõt on 143 km.  See asub suure Viljakuse mere põhjaosast ida pool, Lainete merest edelas.

## Viited
Sclerococcales

***Sclerococcales*** on kottseente selts.

## Sugukondi
**[[Dactylosporaceae]]*

## Välislingid
* ''Sclerococcales'' andmebaasis eElurikkus
Dactylosporaceae

***Dactylosporaceae*** on kottseente sugukond.

## Perekondi
**[[Dactylospora]]*

## Välislingid
* ''Dactylosporaceae'' andmebaasis eElurikkus
Trichopeziza

***Trichopeziza*** on seltsi tiksikulaadsed kuuluv seente perekond.

## Liike
**[[Trichopeziza mollissima]]*

## Välislingid
* ''Trichopeziza'' andmebaasis eElurikkus.
Tallinna Mäetehnikum

**Tallinna Mäetehnikum** oli aastatel 1945–1958 Tallinnas tegutsenud keskeriõppeasutus, mis valmistas ette kvalifitseeritud kaadrit söe- ja põlevkivitööstusele.

Tallinna Mäetehnikumi (TMT) moodustamise aluseks oli NSVL Söetööstuse Rahvakomissariaadi käskkiri nr 263, 15. juunist 1945, mis tugines Riikliku Kaitsekomitee otsusele, Tallinna mäetehnikumi organiseerimise kohta. Tallinna Mäetehnikum alustas tegevust Tallinnas endise Tallinna Tehnikumi õppehoones, Pärnu maantee 57. Pärnu mnt 59 asus  Mäetehnikumi ühiselamu, Tõnismäe all asus  Mäetehnikumi staadion. Mäetehnikumi õppehoone Pärnu maantee 62 valmis 1952. aasta detsembris.

Tallinna Mäetehnikum (TMT) andis Eesti tööstusele 10 lennuga, oma 13 aastase eksisteerimise jooksul üle 1500 lõpetaja. Mäetehnikumi võeti õppima mõlemast soost kodanikke 14 kuni 30 aasta vanuseni, kes omasid 7-klassilist algharidust. 

Tehnikum valmistas ette tehnikuid järgmistele erialadele: 
* 1) põlevkivi- ja söelademete töötlemine,  
* 2) mäe-elektromehaanika,  
* 3) põlevkivi ja söelademete geoloogia ja leiukohtade uurimine. 
## Vaata ka
*Kohtla-Järve Põlevkivitöötlemise Tehnikum
*Kohtla-Järve Keemia-Mäetehnikum, 1958–1970
*Sillamäe Mäetehnikum, 1966–1993
## Viited

## Välislingid
*NSVL Läänerajoonide Söetööst use Ministeeriumi alla kuuluv TALLINNA MÄETEHNIKUM, Harju Elu: Harjumaa ajaleht, nr. 61, 24 mai 1947
*Tallinna Mäetehnikum, Kaevur: Eestimaa Kommunistliku Partei Kohtla-Järve Linnakomitee ja Kohtla-Järve Linna TSN häälekandja, nr. 69, 11 juuni 1955
Friedrich Eggers

**Friedrich Eggers** (28. märts 1888, Tallinn – 1946, Hamburg) oli saksa bioloog, zooloog ja õppejõud, professor.

Ta tegeles putukate tajufüsioloogiaga.

## Teoseid
*Eggers, Friedrich 1919. Das thoracale bitympanale Organ einer Gruppe der Lepidoptera, Heterocera. *Zoologische Jahbrücher* 41(3): 273-376.
*Eggers, Friedrich 1928. *Die stiftführenden Sinnesorgane: Morphologie und Physiologie der chordotonalen und der tympanalen Sinnesapparate der Insekten*. (Zooloogische Bausteine Vol 2 Heft 1.) Berlin: Gebrüder Borntraeger. vii+353 lk.
## Välislingid
*
Stawiguda

**Stawiguda** (poola keeles kuni 1939. aastani **Stabigoda**, saksa keeles *Stabigotten*) on küla Poolas Warmia-Masuuria vojevoodkonnas Olsztyni maakonnas, Stawiguda valla halduskeskus. Stawiguda asub Olsztyni kesklinnast ligikaudu 14 km lõunaedelas.

Küla on asutatud 1357. aastal. Kuni 1945. aastani oli küla Saksamaa (Ida-Preisimaa) koosseisus.

## Viited
Spychowo

**Spychowo** (1945–1960 **Pupy**, saksa keeles *Puppen*) on küla Poolas Warmia-Masuuria vojevoodkonnas Szczytno maakonnas Świętajno vallas. Spychowo asub Spychowskie järve ääres, Szczytnost umbes 23 km idas ja Olsztynist ligikaudu 60 km idakagus.

Praeguse Spychowo kohal oli muinaspreislaste asula. Saksa ordu rajas kunagise preisi linnuse kohale linnuse ja vahitorni. Küla ümbritsesid suured ulukiterikkad metsad. Puppenis käisid jahil Preisi kuningad ja hiljem ka keiser Wilhelm II ja Hermann Göring. Raudteeühenduse saamine 1894. aastal soodustas asula arengut. Esimese maailmasõja ajal 23. augustil 1914 tungisid külla Vene väed. Enamik elanikke põgenes metsa. Sõdurid rüüstasid küla ja süütasid mitu maja, kuid lahkusid mõne päeva pärast. 24. jaanuaril 1945 hõivas küla Punaarmee. Punaarmeelased põletasid maha palju maju ja tapsid mitukümmend inimest. Nad maeti ühishauda, ​​mis on kohalikul kalmistul siiani alles. Paljud elanikud surid karmides talvetingimustes läände põgenedes. 1945. aastal läks küla Poola koosseisu.

## Viited
Livonia Township

**Livonia Township** on vald (*township*) Ameerika Ühendriikides Minnesota osariigis Sherburne'i maakonnas.

2000. aastal elas vallas 3917 inimest, kellest 98,29% olid valgest rassist.

Valla pindala on 84,9 km², millest 2,4 km² moodustab veepindala.

## Viited

## Välislingid
*https://livoniatownship.org/
Svetlana Einasto

**Svetlana Einasto** (aastani 1958 **Sabajeva**; 1. märts 1934 Thbilisi – 6. detsember 2024) oli Eesti tšellist ja pedagoog. 

Ta lõpetas 1956 Moskvas Gnessinite-nimelise Muusikapedagoogika Instituudi ning töötas 1956–1961 Vanemuise orkestris (1958–1961 rühma kontsertmeistrina) ja 1962–1989 Eesti Riiklikus Sümfooniaorkestris, ühtlasi õpetajana 1956–1961 Tartu Lastemuusikakoolis ning 1964–1965 ja 1974–1980 Tallinna Lastemuusikakoolis. 

Ta on teinud kaasa Eesti Televisiooni ja Eesti Raadio estraadiorkestris.

## Viited
Charlbi Dean

**Charlbi Dean Kriek** (5. veebruar 1990 Kaplinn – 29. august 2022 New York) oli Lõuna-Aafrika Vabariigist pärit modell ja näitleja. Tema kihlatu oli modell-näitleja, kaasmaalane Luke Volker.

## Karjäär
Ta alustas modellitööd kuueaastaselt reklaamides ja kataloogides. 12-aastaselt sõlmis ta lepingu modelliagentuuriga Alfa Model Management. Kaks aastat hiljem jäi ta koduõppele, millele järgnesid õpingud teatrikoolis Waterfront Theatre School.

2008. aasta oktoobris sattus ta emaga autoõnnetusse, mis päädis randmeluumurru, nelja ribimurru ja kokkulangenud kopsuga. Milnertoni kliinikumis vajas ta elupäästvat operatsiooni. Karjääris tegi ta seejärel taastumiseks puhkepausi.

2010. aastal tegi ta Amanda rollis näitlejadebüüdi filmis "Spud", mille järg "Spud 2: The Madness Continues" linastus aastal 2013.

2020. aasta veebruaris määrati ta Harris Dickinsoni (Carl) kõrval Yaya rollis peaossa Ruben Östlundi ühiskonnakriitilisse satiirifilmi "Kurbuse kolmnurk". Kuldse Palmioksa võitnud linateos esilinastus 2022. aasta Cannes'i filmifestivalil. Tema näitlejatöö pälvis kriitikutelt kiitust, seda peeti tema läbimurderolliks.

## Surm
29. augustil 2022 võeti Dean pärast halva enesetunde kurtmist haiglasse New Yorgis. Tema esmased sümptomid olid kerged, kuid tervislik seisund halvenes kiiresti ja ta suri mõned tunnid hiljem. Lahkamistulemused näitasid, et näitlejanna suri *[[Capnocytophaga]]* põhjustatud bakteriaalsesse sepsisesse. Autoõnnetuse järel eemaldatud põrn suurendas tõsiselt infektsioonide tekkimise riski.

2023. aasta Oscarite tseremoonial nomineeriti teda postuumselt parima filmi auhinnale peaosa eest filmis "Kurbuse kolmnurk". Ta jäeti siiski mainimata järelehüüdestki *In Memoriam*.

## Filmograafia
### Filmides
* 2010 "Spud" (Amanda)
* 2012 "Illusive Fields" (Nadia)
* 2013 "Death Race 3: Inferno" (Calimity J)
* 2013 "Spud 2: The Madness Continues" (Amanda)
* 2016 "Blood in the Water" (Pheebee)
* 2017 "Don't Sleep" (Shawn Edmon)
* 2018 "An Interview with God" (Grace)
* 2019 "Porthole" (Jennifer / Kassidy Kubrick)
* 2022 "Triangle of Sadness" (Yaya)

### Telesarjades
* 2017 "Elementary" (Beautiful Woman)
* 2018 "Black Lightning" (Syonide)

## Vaata ka
* Harris Dickinson

## Välislingid
Narzym

**Narzym** (saksa keeles *Wildenau*) on küla Poolas Warmia-Masuuria vojevoodkonnas Działdowo maakonnas Iłowo-Osada vallas. Narzym asub Działdowost ligi 8 km kagus ja Olsztynist umbes 67 km lõunas.

Küla läbib Varssavi–Gdański raudteeliin.

Küla on esmamainitud 1384. aastal.

## Viited
Homer

**Homer** võib tähendada järgmist:

*Homer, linn Ameerika Ühendriikides Alaska osariigis
*Homer, linn Ameerika Ühendriikides Georgia osariigis
*Homer, linn Ameerika Ühendriikides Louisiana osariigis
*Homer, asula Ameerika Ühendriikides Ohio osariigis
*Homer, küla Inglismaal

*Homer, vanakreeka lauliku Homerose ingliskeelne nimi
*Homer Simpson, joonissarja "Simpsonid" peategelane
Sankt Leonhard bei Freistadt

**Sankt Leonhard bei Freistadt** on vald (*Marktgemeinde*) Austrias Ülem-Austria liidumaal Freistadti ringkonnas.

## Viited
Płośnica

**Płośnica** (saksa keeles *Heinrichsdorf*) on küla Poolas Warmia-Masuuria vojevoodkonnas Działdowo maakonnas, Płośnica valla halduskeskus. Płośnica asub Działdowost umbes 11,5 km põhjaloodes ja Olsztynist ligikaudu 63 km lõunaedelas.

Küla on esmamainitud 1351. aastal. Płośnica kiriku kohta on esimesed andmed 1404. aastast.

## Viited
Prostki

**Prostki** (saksa keeles *Prostken*) on küla Poolas Warmia-Masuuria vojevoodkonnas Ełki maakonnas, Prostki valla halduskeskus. Prostki asub Podlaasia vojevoodkonna piiri läheduses, Ełkist umbes 15 km lõunas ja Olsztynist ligikaudu 125 km idas.

Küla on esmamainitud 1432. aastal. Kuni 1525. aastani oli Saksa ordu riigi võimu all, seejärel läks Preisimaa hertsogiriigi koosseisu. 1658. aastal toimus Prostki lahing, milles Poola ja Krimmi khaaniriigi väed saavutasid võidu Brandenburg-Preisimaa ja Rootsi vägede üle. 1920. aastal toimunud rahvahääletusel otsustasid küla elanikud jääda Saksamaa (Ida-Preisimaa) koosseisu. Poolale läks Prostki 1945. aastal.

## Viited
Małdyty

**Małdyty** (saksa keeles *Maldeuten*) on küla Poolas Warmia-Masuuria vojevoodkonnas Ostróda maakonnas, Małdyty valla halduskeskus. Małdyty asub Ostródast umbes 28 km põhjaloodes ja Olsztynist ligikaudu 50 km lääneloodes.

Küla läbib Elbląg–Olsztyni raudteeliin.

Küla on esmamainitud 1350. aastal (*Maudithen*).

## Viited
Superpositsioon

**Superpositsioon** on kvantmehhanika põhiline idee, mis väidab, et Schrödingeri võrrandi lahendite lineaarkombinatsioonid on samuti Schrödingeri võrrandi lahendid. See tuleneb asjaolust, et Schrödingeri võrrand on ajas ja ruumis lineaarne diferentsiaalvõrrand. Täpsemalt öeldes määratakse süsteemi olek kõigi seda süsteemi kirjeldava Schrödingeri võrrandi omafunktsioonide lineaarkombinatsioonina.

Kvantbiti olek on üks superpositsioon baasolekutest |0\rangle ja |1\rangle: |\Psi\rangle = c_0|0 \rangle + c_1|1\rangle, kus |\Psi\rangle tähistab kvantbiti kvantolekut ning |0\rangle ja |1\rangle on Diraci notatsioonis esitatud Schrödingeri võrrandi konkreetsed lahendid, mida kaaluvad tõenäosusamplituudid c_0 ja c_1. Need amplituudid on kompleksarvud. Siin vastab |0\rangle klassikalisele 0-bitile ja |1\rangle klassikalisele 1-bitile. 

Süsteemi mõõtmisel olekus |0\rangle või |1\rangle on tõenäosused vastavalt  |c_0|^2 ja |c_1|^2 (vt Borni reegel). Enne mõõtmist on kvantbitt superpositsioonis. 

Youngi katses (teatud ka kui kahe pilu katse) nähtavad interferentsimustrid on veel üks näide superpositsiooni printsiibist.

## Lainepostulaat
Kvantmehaanika teooria postuleerib, et lainevõrrand määrab täielikult kvantsüsteemi oleku igal ajahetkel. Lisaks on see diferentsiaalvõrrand piiratud lineaarseks ja homogeenseks. Need tingimused tähendavad, et kui lainevõrrandil on kaks lahendit, \Psi_1 ja \Psi_2​, siis nende lahendite lineaarkombinatsioon on samuti lainevõrrandi lahend: \Psi = c_1 \Psi_1 + c_2 \Psi_2, kus c_1 ja c_2 on suvalised kompleksarvulised kordajad. Kui lainevõrrandil on rohkem kui kaks lahendit, siis kõigi nende lahendite kombinatsioonid on samuti kehtivad lahendid.

## Kasutus kvantarvutites
Kvantarvutites on kvantbitt klassikalise infoühiku, biti, analoog ning kvantbitid võivad olla superpositsioonis. Erinevalt klassikalistest bittidest esindab kvantbittide superpositsioon teavet kahest olekust paralleelselt. Kvantbittide superpositsiooni kontrollimine on kvantarvutuste keskne väljakutse. Näiteks tuuma spinnidest koosnevad kvantbittide süsteemid, mille sidusus on nõrk, on küll vastupidavad välismõjudele, kuid see nõrk sidusus muudab tulemuste lugemise keeruliseks.

## Viited
Barciany

**Barciany** (saksa keeles *Barten*, *Barthen*, leedu keeles *Bartėniai*) on küla Poolas Warmia-Masuuria vojevoodkonnas Kętrzyni maakonnas, Barciany valla halduskeskus. Barciany asub Venemaa (Kaliningradi oblasti) piirist 12 km kaugusel, Kętrzynist umbes 16 km põhjas ja Olsztynist ligikaudu 75 km kirdes.

Saksa ordu vallutas piirkonna 1240. aastal. Asulat on esmamainitud 1289. aastal. Linnust on ürikutes esimest korda mainitud 1325. aastal. Kivist lossi ehitamine algas 1380. aasta paiku. Linnaõigused sai Barciany 1628. aastal.

1945. aastal läks Barciany Poola koosseisu ja kaotas linnaõigused.

## Viited
1993. aasta Aserbaidžaani riigipööre

**1993. aasta Aserbaidžaani riigipööre** (ka **Gəncə ülestõus**) oli sõjaväeline riigipööre, mille viis läbi Aserbaidžaani relvajõudude juht Surət Hüseynov. Hüseynovi väed alustasid 4. juunil 1993 Gəncə linnast marssi Bakuule, et kukutada aasta varem demokraatlikult valitud president Əbülfəz Elçibəy.

President kukutati ning uueks presidendiks sai Heydər Əliyev. Riigipööret toetas Venemaa.

## Vaata ka
* Talõši-Mughani Autonoomne Vabariik
* 1995. aasta Aserbaidžaani riigipöördekatse

## Viited
1993. aasta Aserbaidžaani umbusaldusreferendum

**1993. aasta Aserbaidžaani umbusaldusreferendum** peeti president Əbülfəz Elçibəy vastu 29. augustil 1993 pärast sama aasta juunis toimunud riigipööret. Valijatele esitati küsimus "Kas usaldate Aserbaidžaani Vabariigi presidenti?". Vaid 2% hääletanutest vastas jaatavalt, väidetavalt oli valimisaktiivsus 92%. Elçibəy tagandati ametlikult 1. septembril.

## Viited
Clément Noël

**Clément Noël** (sündinud 3. mail 1997 Remiremontis Vosgesi departemangus) on Prantsusmaa mäesuusataja, kes on spetsialiseerunud slaalomile. 2022. aasta Pekingi mängudel tuli ta 1968. aastal Jean-Claude Killy ja 2002. aastal Jean-Pierre Vidali järel kolmandaks Prantsusmaa olümpiavõitjaks slaalomis.

Ta äratas tähelepanu 20-aastaselt, alates oma esimesest osalemisest olümpiamängudel, saades Pyeongchangis 2018. aastal slaalomis 4. koha. Oma esimesele MK-etapi poodiumile jõudis ta 13. jaanuaril 2019. aastal, saavutades Adelbodeni slaalomis 2. koha. Ta sai kuuepäevase vahega, 20. ja 26. jaanuaril samal aastal, oma kaks esimest võitu nii Wengenis kui Kitzbühelis. Hooaja 2018-2019 lõpetas ta 17. märtsil Soldeus oma ala uue võiduga, mis võimaldas tal tõusta slaalomi maailmakarika edetabelis Marcel Hirscheri järel 2. kohale. FIS nimetas ta hooaja parimaks noorsportlaseks. Clément Noël saavutas hooajal 2019-2020 kolm uut etapivõitu ja saavutas slaalomi edetabelis taas teise koha Henrik Kristoffersenist tagapool, samas kui hooaja viimased slaalomid jäid koroonapandeemia tõttu ära. Ta saavutas taas 2. koha slaalomi edetabelis, mille Marco Schwarz võitis hooaja 2020–2021 lõpus ja mis koosnes tõusust ja mõõnast, kuid saavutas kaks uut võitu, et viia oma kogusumma kaheksani, ja tõusis viis korda oma slaalomis poodiumile.

Hooajal 2021–2022 võitis ta Val d'Isère'is oma üheksanda võidu, kuid ülejäänud talv oli keeruline, võistlusväliste sündmuste ja keskmiste tulemustega, eriti jaanuaris. Kuid 16. veebruaril 2022 leidis ta Pekingi mängude olümpiaslaalomi teises ringis kõik omadused, mis tegid temast oma ala ühe parima spetsialisti maailmas. Esimesel laskumisel kuuendana lõpetanud ja teises laskumises ülekaalukalt parima ajaga võitis ta kuldmedali. Hooajal 2022-2023 saavutas ta Schladmingis vaid ühe võidu, kuid Prantsusmaa mäesuusakoondise jaoks oli see selle talve ainsaks eduks. Kuigi ta ei võitnud 2023-2024 MK-etappidel ühtegi slaalomit, alustas ta 2024-2025 sarja kahe järjestikuse võiduga Levis ja Gurglis.

## Välislingid
*[Clément Noël [ROK]-i veebilehel]
*Clément Noël FIS-i veebilehel
*Clément Noël Olympedia veebilehel
*Clément Noël Ski-DB Alpine Ski Database veebilehel
Alexander Steen Olsen

**Alexander Steen Olsen** (sündinud 18. augustil 2001) on Norra mäesuusataja. Ta on spetsialiseerunud slaalomile ja suurslaalomile. 

Ta on Kjelsåsi spordiklubi liige. 2020. aastal tuli ta Norra meistriks slaalomis.

Ta debüteeris 27. veebruaril 2021 Banskos suurslaalomis maailma karikasarjas.

2022. aastal võitis ta juunioride mäesuusatamise MM-il Invermeres kuldmedali nii slaalomis kui ka suurslaalomis. Ta võitis Euroopa mäesuusatamise karikasarjas 2021/22 slaalomikarika.

Oma esimesed maailma karikasarja punktid võitis ta 19. märtsil 2022, kui tuli Méribeli MK-finaalis suurslaalomis kümnendaks. 2022. aasta Norra meistrivõistlustel Narvikis võitis ta suurslaalomi ja slaalomi.

Ta sõitis Norra meeskonnas, kes võitis Méribeli 2023. aasta MM-il võistkondlikus arvestuses hõbemedali.

Oma esimese võidu ja esimese poodiumikoha MK-etapil sai ta 26. veebruaril 2023, kui võitis USA-s California osariigis Palisades Tahoe slaalomi.

Ta võitis 27. oktoobril 2024 hooaja avavõistlusel Söldenis oma teise MK-etapi võidu ja esimese suurslaalomis.

## Välislingid
* [Alexander Steen Olsen [Rahvusvaheline Suusaföderatsioon|FIS]-i veebilehel]
* Alexander Steen Olsen Ski-DB Alpine Ski Database veebilehel
1993. aasta Aserbaidžaani presidendivalimised

**1993. aasta Aserbaidžaani presidendivalimised** toimusid 3. oktoobril 1993. Valimised võitis ametisolnud president Heydər Əliyev (Uue Aserbaidžaani Partei), kes kogus peaaegu 99% häältest. Vaatlejate sõnul ei olnud valimised ei vabad ega õiglased.

Väidetav valimisaktiivsus oli 98%.

## Viited
Manfluencer

**Manfluencer** (ingliskeelne tuletis sõnadest *man* ja *influencer*) on manosfääri sisulooja, kes on endale suure jälgijaskonna kasvatanud. Eestikeelse vastena võib kutsuda neid manosisuloojateks (kombinatsioon sõnadest „manosfäär” ja „sisulooja”), inglise keeles manfluencerid.

### Tuntumad manfluencerid
Manosisuloojatest üks tuntum on Andrew Tate. Andrew Tate on vaatamata organiseeritud kuritegevuse, inimkaubanduse ja vägistamise süüdistustele kasvatanud endale suure jälgijaskonna. Ta toodab sisu, milles rõhutab oma misogüünseid vaateid, naistevastast vägivalda ning meeste ülemvõimu. Tate näeb mehi domineeriva sugupoolena, kellele peab romantilistes suhetes jääma rahaline kontroll ning kes on loodud loomulikeks sõdalasteks. Samuti on ta veendunud, et naised peaksid alluma oma meessoost partneritele, ning kasutab soostereotüüpe, et karistada naisi, kes patriarhaalsetele normidele vastanduvad.

Lisaks näeb Tate mehi ohvritena tänapäeva ühiskonnas, kus nad on naistele „nähtamatud“, kui neil puudub jõukus.

### Manosisuloojate teemad ja strateegiad
Manosisuloojad keskenduvad sageli teemadele nagu ettevõtlus, suhtenõuanded ning vaimne ja füüsiline tervis. Tüüpiliselt antakse nõu elustiili osas, sealhulgas:

* Kuidas saavutada hea füüsiline vorm;
* Kuidas kasvatada enesekindlust;
* Kuidas pälvida naiste tähelepanu.

Paljud nende ideoloogiad pärinevad evolutsioonipsühholoogiast ja tuginevad seksistlikele väidetele, nagu naiste irratsionaalsus või ihalus rikaste ja domineerivate meeste järele. Samuti propageeritakse karistusmeetmeid naistele, kes vastanduvad meeste autoriteedile.

### Ontoloogiline manipulatsioon
Manosisuloojate edu aluseks on sageli ontoloogiline manipulatsioon, mida kirjeldatakse järgmiselt:

# **Ohutunnetuse loomine**: konstrueeritakse ohte, mis seavad kahtluse alla inimese identiteedi ja minapildi stabiilsuse.
# **Ebaturvalisuse võimendamine**: rõhutatakse auditooriumi (meeste, noormeeste) muresid ja tekitatakse kaosetunnet.
# **Lahenduste pakkumine**: pakutakse väljapääsu nendest muredest, millega sageli kaasneb rahaline tulu sisuloojale.
# **[[Legitiimsus]]<nowiki/>e suurendamine**: auditooriumid võtavad pakutud lahendused omaks, tugevdades sellega manosisuloojate positsiooni.

Manfluencerite ja manosfääri temaatika on kompleksne ja vastuoluline, tuues esile nii kaasaegse ühiskonna probleemid kui ka selle varjuküljed.

### Uuringud Eestis
Eesti manfluencerite ehk manosisuloojaid pole seni eriti uuritud. 2024. aasta detsembris avaldas Mõttekoda Praxis uuringuraporti "Alfamehed ja lillekesed: misogüünia ja seksismi normaliseerumine Eesti meediapildis", kus teemat Eesti kontekstis avatakse.

## Viited


## Välislingid
Alfamehed ja lillekesed: misogüünia ja seksismi normaliseerumine Eesti meediapildis 2024
Eriotstarbeline Politseiüksus

**Eriotstarbeline Politseiüksus** (aserbaidžaani keeles *Xüsusi Təyinatlı Polis Dəstəsi* (XTPD), vene keeles Отряд милиции особого назначения (**OMON**)) oli politsei eriüksus Aserbaidžaani siseministeeriumi koosseisus 1990. aastate esimeses pooles. Üksus moodustati esimese Mägi-Karabahhi sõja ajal ning sellesse kuulus umbes 3000 politseinikku.

Algne nimi OMON vahetati välja pärast Aserbaidžaani iseseisvumist, uueks nimeks sai OPON. Üksus saadeti laiali, kui see üritas 1995. aasta märtsis kolonel Rövşən Cavadovi juhtimisel riigipööret läbi viia. Sõjavägi tungis Bakuu äärelinnas asunud OPON-i peakorterisse, tulevahetuses hukkus ole 50 politseiniku, teiste seas kolonel Cavadov.

## Vaata ka
* Aserbaidžaani Kiirreageerimisüksus
* Aserbaidžaani relvajõud
* Aserbaidžaani siseväed

## Viited